b'\n_START_ARTICLE_\n\xc5\xa0ifriranje z mre\xc5\xbeo\n_START_PARAGRAPH_\n\xc5\xa0ifriranje z mre\xc5\xbeo je ena od metod kriptografske za\xc5\xa1\xc4\x8dite sporo\xc4\x8dila. Uporabljata se predvsem naslednji dve metodi.\n_START_SECTION_\nSamo del besedila je sporo\xc4\x8dilo\n_START_PARAGRAPH_\nPo\xc5\xa1iljatelj in prejemnik imata enak list papirja ali kartona, na katerih so posamezni deli (na obeh isti) izrezani. Izrezi so veliki za eno ali ve\xc4\x8d \xc4\x8drk. V te izreze se vpi\xc5\xa1e dejansko sporo\xc4\x8dilo, vmesna prazna mesta pa dopolni po\xc5\xa1iljatelj tako, da skupaj s tekstom sporo\xc4\x8dila dobi neko obi\xc4\x8dajno besedilo. To besedilo se po\xc5\xa1lje kot obi\xc4\x8dajno pismo. Smisel tega \xc5\xa1ifriranja je v tem, da cenzor (na primer med vojno ali v zaporu) v tem besedilu ne prepozna drugega (skritega) sporo\xc4\x8dila. Zato je izredno va\xc5\xbena spretnost po\xc5\xa1iljatelja sporo\xc4\x8dila pri dopolnjevanju skritega sporo\xc4\x8dila v kon\xc4\x8dno besedilo.\n_START_SECTION_\nMre\xc5\xbea za zamenjavo vrstnega reda znakov\n_START_PARAGRAPH_\nUporabi se kvadratna matrika, na primer 10 \xc3\x97 10 polj. Osnovna matrika se razdeli na 4 enake kvadrante. Polja v vsakem kvadrantu se o\xc5\xa1tevil\xc4\x8dijo po spodnjem vzorcu._NEWLINE__NEWLINE_        ->_NEWLINE_    01 02 03 04 05 21 16 11 06 01_NEWLINE_    06 07 08 09 10 22 17 12 07 02_NEWLINE_    11 12 13 14 15 23 18 13 08 03 |_NEWLINE_    16 17 18 19 20 24 19 14 09 04 V_NEWLINE_    21 22 23 24 25 25 20 15 10 05_NEWLINE_    05 10 15 20 25 25 24 23 22 21_NEWLINE_    04 09 14 19 24 20 19 18 17 16_NEWLINE_ \xce\x9b  03 08 13 18 23 15 14 13 12 11_NEWLINE_ |  02 07 12 17 22 10 09 08 07 06_NEWLINE_    01 06 11 16 21 05 04 03 02 01_NEWLINE_                          <-_NEWLINE_Sedaj se iz osnovne matrike izre\xc5\xbeejo kvadrati s \xc5\xa1tevilkami in sicer vsaka \xc5\xa1tevilka enkrat in samo enkrat. Primer takih\xc2\xa0\xc2\xbblukenj\xc2\xab\xc2\xa0je ozna\xc4\x8den s poudarjeno pisavo._NEWLINE_Tako mre\xc5\xbeo z izrezanimi luknjami morata imeti po\xc5\xa1iljatelj in prejemnik sporo\xc4\x8dila._NEWLINE_Po\xc5\xa1iljatelj polo\xc5\xbei mre\xc5\xbeo na papir in vpi\xc5\xa1e za\xc4\x8detek besedila v izrezane luknje. Ko je vnesel vseh 25 znakov, zavrti mre\xc5\xbeo za pol obrata in nadaljuje z vnosom besedila. Tako nadaljuje v vseh \xc5\xa1tirih polo\xc5\xbeajih mre\xc5\xbee. \xc4\x8ce na koncu\xc2\xa0\xc2\xbbzmanjka\xc2\xab\xc2\xa0besedila (niso polna vsa polja), mora nadaljevati z vnosom poljubnega besedila. Po istem postopku prejemnik prebere besedilo.'